राष्ट्रीय औसत आय से 3 गुना ज्यादा है दिल्लीवालों की आय
विधानसभामें मंगलवार को दिल्ली सरकार के विकास पीडब्ल्यूडी मंत्री सत्येंद्र जैन ने दिल्ली आर्थिक सर्वेक्षण 2016-17 की रिपोर्ट पेश की। रिपोर्ट के मुताबिक दिल्ली के प्रत्येक व्यक्ति की सालाना आय 3,03,073 रुपए है, जो कि राष्ट्रीय औसत आय की तुलना में तीन गुना ज्यादा है। इसी तरह दिल्ली के सकल राज्य घरेलू उत्पाद (जीएसडीपी) में पूर्व वर्ष के अपेक्षा 12.76 फीसदी की वृद्धि का अनुमान है। दिल्ली की अर्थव्यवस्था में सेवा क्षेत्र की प्रधानता है। वर्ष 2016-17 के दौरान 82.26 फीसदी योगदान रहा। इसके बाद माध्यमिक और प्राथमिक क्षेत्र का स्थान है।
भलस्वा में 7400 ईडब्ल्यूएस फ्लैट हैं निर्माणाधीन
तकनीकी छात्रों में भी वृद्धि
राजधानीके तकनीकी संस्थानों में विद्यार्थियों की संख्या में तेजी से वृद्धि हो रही है। वर्ष 2015-16 में पूर्व वर्ष के 27622 से बढ़कर 32250 हो गया है। पांच सालों में 36 फीसदी की वृद्धि हुई है।
दिल्ली की 80.8 फीसदी महिलाएं शिक्षित हैं और 90.9 फीसदी पुरुष साक्षर हैं। दिल्ली की साक्षरता दर 86 फीसदी है, जबकि राष्ट्रीय स्तर पर यह दर 74 फीसदी है। पांच सालों में शिक्षा पर सरकार ने 4799 करोड़ से बढ़ाकर 10690 करोड़ रुपए कर दिया है। राजधानी में प्रति छात्र प्रति वर्ष शिक्षा व्यय चार सालों में 29641 रुपए से बढ़ाकर 44640 रुपए हो गया है। पहली बार 54 मॉडल स्कूल विकसित किए जा रहे हैं।
दिल्ली में चालू फैक्ट्रियां 2007 में 7793 थीं, जो 2015 में बढ़कर 8954 हो गई। इसी तरह पिछले साल के अपेक्षा वाहनों की संख्या 9.94 फीसदी वृद्धि हुई। 31 मार्च 2016 को 97.05 लाख वाहन थे। जबकि आठ साल में सड़क लेन की लंबाई 32131 किलोमीटर से वर्ष 2015-16 में 33868 लेन किलोमीटर हो गई। इसी तरह मेट्रो फेज-3 के बाद मेट्रो नेटवर्क की कुल लंबाई 325 किलोमीटर हो जाएगी।
2,29,518 रुपएथी 2013-14 में प्रति व्यक्ति सालाना आय
दिल्लीकी प्रति व्यक्ति आय वर्तमान मूल्यों पर वर्ष 2016-17 के दौरान 3,03,073 रुपए पर पहुंच जाने की संभावना है। जबकि वर्ष 2013-14 में प्रति व्यक्ति सालाना आय 2,29,518 रुपए थी। वर्तमान और स्थिर दोनों मूल्यों पर दिल्ली की प्रति व्यक्ति आय राष्ट्रीय औसत की तुलना में लगभग तीन गुना अधिक है।
राष्ट्रीय खाद्य सुरक्षा स्मार्ट कार्ड के तहत 19.50 लाख पात्र परिवारों को स्मार्ट कार्ड जारी किए गए हैं और सभी कार्ड आधार से जोड़े गए हैं। मार्च 2016 तक दुकानों की संख्या 2283 थी।
पिछले दो दशक में वृक्षारोपण में दो गुना वृद्धि हुई है। तेजी से बढ़ते शहरीकरण की वजह से 15 सालों में दिल्ली में फसल क्षेत्र में लगभग 40 फीसदी की गिरावट आई है। वर्ष 2000-01 में फसल क्षेत्र 52816 हेक्टेयर था, जो 2015-16 में घटकर 33454 हेक्टेयर हो गया।
दिल्ली के अस्पतालों में बिस्तरों की संख्या 2010 में 41706 थी, जो वर्ष 2015-16 में 49969 हो गई। आबादी बिस्तर अनुपात 2.54 से बढ़कर 2.76 प्रतिशत प्रति हजार व्यक्तियों पर हो गई। 6 सालों में स्वास्थ्य पर प्रति व्यक्ति खर्च 2015-16 में बढ़कर 2999 रुपए हो गया।
दिल्ली में 7 साल में व्यापारियों की संख्या में डेढ़ लाख की वृद्धि दर्ज की गई
वर्ष 2015-16 में कुल कर वसूली 30225.16करोड़रुपए रही
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva